
ΑΠΟΦΑΣΕΙΣ 


(ΐ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την αριθμ. πρωτ. Φ. 42767/6122/29.2.2000 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 12.12.1994 αίτηση πολιτο¬ 
γράφησης του αλλογενούς αλλοδαπού ΑΛ-ΧΙΛΛΙ ΡΑΑΝΤ - 
ΔΗΜΗΤΡΙΟΥ του ΣΑΝΤΙΚ, για την απόκτηση της Ελληνι¬ 
κής ιθαγένειας. 


2. Με την αριθμ.πρωτ.Φ. 47118/6954/3-3-2000 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 26-9-1995 αίτηση πολιτο¬ 
γράφησης της αλλογενούς αλλοδαπής ΜΙΧΟΠΟΥΛΟΥ 
ΕΛΕΝΑ συζ. Αποστόλου, για την απόκτηση της Ελληνικής 
ιθαγένειας. 

3. Με την αριθμ,πρωτ.Φ. 47725/6084/29- 2 -2000 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 24- 10 -1995 αίτηση πολιτο¬ 
γράφησης της αλλογενούς αλλοδαπής ΠΑΝΤΕΛΙΔΟΥ 
ΜΑΝΟΥΕΛΑ συζ. ΙΩΑΝΝΗ, για την απόκτηση της Ελληνι¬ 
κής ιθαγένειας. 


Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


( 2 ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την αριθμ. πρωτ. Φ. 23904/29778/99/8-3-2000 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 2-6-1992 αίτηση πολιτο¬ 
γράφησης της αλλογενούς αλλοδαπής ΜΑΡΙΣΕΛΑ ΔΕΛ 
ΚΑΡΜΕΝ ΧΙΜΕΝΕΣ ΣΑΝΤΣΟ του ΛΟΥΪΣ ΑΝΧΕΛ, για την 
απόκτηση της Ελληνικής ιθαγένειας. 

2. Με την αριθμ. πρωτ. Φ. 64380/4505/8-3- 2000 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 17-7-1998 αίτηση πολιτο¬ 
γράφησης της αλλογενούς αλλοδαπής ΝΤΕΛΑΣΙΟΝ - 
ΟΡΑΖΟΝ ΣΟΥΖΑΝΑ συζ. ΡΕΫΝΑΛΝΤΟ, για την απόκτηση 
της Ελληνικής ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


(3) 

Πολιτογράφηση Ομογενούς Αλλοδαπής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ.πρωτ. Φ. 61874/1243/3-3-2000 απόφαση 
του Υφυπουργού Εσωτερικών Δημ. Διοίκησης & 

Αποκ/σης, έγινε δεκτή η από 18-6-1999 αίτηση πολιτο- 
γράφησηςτης ομογενούς αλλοδαπής ΟΙΚΟΝΟΜΟΥ Αθα¬ 
νασία Αγαθούλα του Αθανασίου, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. Φ 415/ΑΔ.830328 (4) 

Καθορισμός Οργανικών Θέσεων Εθελοντών Μακράς 
Θητείας. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Το Ν. 1848/1989 «Προέλευση των Μονίμων Αξιωματι¬ 
κών του Οικονομικού και του Στρατολογικού Σώματος 
των Ενόπλων Δυνάμεων» ΦΕΚ 112/τ.Α/8-5-1989. 

β. Το Ν.2109/1992 «Ρύθμιση θεμάτων εκπαιδεύσεως, 
στρατολογίας, καταστάσεων του προσωπικού των Ενό¬ 
πλων Δυνάμεων και άλλες διατάξεις» ΦΕΚ 205/τ.Α/29-12- 
1992. 

γ. Το Π.Δ. 21/1991 «Εθελοντές - Εθελόντριες Μακράς 
θητείας» ΦΕΚ 9/τ.Α/4-2-1991. 

δ. Τις υπ’ αριθμόν 1 και 2/2000 Αποφάσεις του Συμβου¬ 
λίου Κρίσεων Υπαξιωματικών της Πολεμικής Αεροπο- 
ρίας. 

ε. Την υπ’ αριθμόν 32/22-2-2000 Απόφαση του ΑΑΣ/ 
Ολομέλειας. 

στ. Την υπ’ αριθμό πρωτοκόλλου 29261/7-10-1996 Κοι¬ 
νή απόφαση του Πρωθυπουργού και του Υπουργού Εθνι¬ 
κής Άμυνας «Ανάθεσης αρμοδιοτήτων Υπουργού Εθνικής 
Άμυνας στον Υφυπουργό Εθνικής Άμυνας» ΦΕΚ 
933/τ.Β/10-10-1996, αποφασίζουμε: 

2. Καθορίζουμε τετρακόσιες εβδομήντα μία (471) ορ¬ 
γανικές θέσεις Εθελοντών Μακράς θητείας, έκτου συνό¬ 
λου των οργανικών θέσεων των Εθελοντών Πενταετούς 
Υπηρεσίας της Πολεμικής Αεροπορίας, υπολογιζόμενες 
στον βαθμό του Αρχισμηνία. 

3. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

4. Η απόφαση αυτή να δημοσιευτεί στην Εφημερίδα της 
Κυβερνήσεως και να κοινοποιηθεί όπου πρέπει. 

Αθήνα 8 Μαρτίου 2000 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 


Αριθ. Τ/1018 (5) 

Τροποποίηση της Τ/4775/14.12.99 Κοινής Υπουργικής 
Απόφασης περί «απευθείας πώλησης του Ξενία Πά¬ 
ρου στον Δήμο Πάρου». 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 «περί ΕΟΤ» όπως κυ¬ 
ρώθηκε με το Ν.1624/52 και τροποποιήθηκε με το 
Ν.Δ.4109/60 και 201/74. 

2. Τις διατάξεις του Ν.2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α/19-7-93), σε συν¬ 


δυασμό μετο Π.Δ.365/97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

3. Τις διατάξεις του άρθρου 29Ατου Ν. 1558/85 προστε- 
θέντος δια του άρθρου 27 του Ν.2081/92, όπως αντικατα- 
στάθηκε μετο άρθρο 1 παρ.2ατου Ν.2469/97 (ΦΕΚ38/Α). 

4. Το Π.Δ. 27/96 (ΦΕΚ 19/Α/1 -2-96) «περί συγχώνευσης 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

5. Το Π.Δ. 33/99 (ΦΕΚ 36/Α/19-2-99) «Διορισμός Υπουρ¬ 
γών, Αναπληρωτή Υπουργού και Υφυπουργών». 

6. Τη με αριθμό 1107147/1239/006 Α/4-10-96 (ΦΕΚ 
922/Β/4-10-96) απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
στους Υφυπουργούς Οικονομικών». 

7. Τις διατάξεις του Π.Δ.715/1979 «περί τρόπου ενερ- 
γείας υπό των ΝΠΔΔ αγορών, εκποιήσεων ακινήτων 
κλπ.». 

8. Την υπ'αριθμ. 133007/99/18.11.99 ανακοίνωση έγκρι¬ 
σης δανείου δρχ. 250 εκατομμυρίων από το Ταμείο Πα¬ 
ρακαταθηκών και Δανείων στον Δήμο Πάρου και ειδικότε¬ 
ρα την παράγραφο -3- αυτής σύμφωνα με την οποία «κα¬ 
τά την συνομολόγηση του δανείου θα προσκομιστεί το 
αγοραπωλητήριο συμβόλαιο και το πιστοποιητικό μετα¬ 
γραφής του». 

9. Την υπ'αριθ.215/19/30.7.99 Απόφαση του Δ.Σ./Ε.Ο.Τ. 

10. Την υπ'αριθ.Τ/4775/14.12.99 Κ.Υ.Α. με θέμα «Απευ¬ 
θείας πώληση του Ξενία Πάρου στο Δήμο Πάρου». 

11. Την υπ'αριθ.359/31/14.12.99 Απόφαση του 
Δ.Σ./Ε.Ο.Τ., αποφασίζουμε: 

Α.Τροποποιούμε την υπ'αριθμ. Τ/4775/14.12.99 Κ.Υ.Α. 
περί «Απευθείας πώλησης στο Δήμο Πάρου του Ξενία Πά¬ 
ρου» ,όσον αφορά στην καταβολή του ορισθέντος τιμή¬ 
ματος και συγκεκριμένα την παρ. 2 αυτής ,ως εξής: 

«2. α) Το τίμημα ποσού 250 εκατομμυρίων θα καταβλη¬ 
θεί εντός τριών (3) μηνών από της υπογραφής του αγο- 
ραπωλητηρίου συμβολαίου εκ προϊόντος δανείου το 
οποίο θα λάβει ο Δήμος Πάρου από το Ταμείο Παρακατα¬ 
θηκών και Δανείων και η χορήγηση του οποίου έχει ήδη 
εγκριθεί κατά δήλωση του Δήμου. Με την καταβολή του 
τιμήματος στον ΕΟΤ θα γίνει η παράδοση του πωλουμέ- 
νου ακινήτου στον αγοραστή. 

β) Η παρούσα πώληση τελεί υπό την διαλυτική αίρεση 
της αποπληρωμής του τιμήματος και ειδικότερα : Σε πε¬ 
ρίπτωση μη εμπροθέσμου καταβολής του τιμήματος από 
τον Δήμο εκ του ως άνω δανείου η παρούσα πώληση θα 
αναστρέφεται καταργουμένου αυτοδικαίως του πωλητη- 
ρίου συμβολαίου και η κυριότητα του πωλουμένου ακινή¬ 
του μεθ' όλων των επ' αυτού δικαιωμάτων θα επανέρχεται 
αυτοδίκαια στονπωλητή ΕΟΤ του αγοραστού (Δήμος Πά¬ 
ρου) υποχρεωμένου να αποδώσει το ακίνητο στον ΕΟΤ 
ελεύθερο παντός βάρους ή χρέους. Ο αγοραστής στην 
περίπτωση αναστροφήςτηςπώλησηςουδεμίααξίωση θα 
έχει απέναντι στον ΕΟΤ δηλώνοντας την σχετική παραί¬ 
τησή του από πάσης τυχόν τέτοιας αξίωσή του στο αγο¬ 
ραπωλητήριο συμβόλαιο. 

γ) Ο ΕΟΤ προς τον σκοπό όπως καταστεί δυνατή η λή¬ 
ψη του δανείου από τον Δήμο το οποίο προϋποθέτει σύμ¬ 
φωνα με την ακολουθούμενη τακτική του Ταμείου Παρα¬ 
καταθηκών και Δανείων την προηγούμενη άρση της ανω¬ 
τέρω διαλυτικής αιρέσεως θα δηλώσει στο 
αγοραπωλητήριο συ μβόλαιο ότι θα προβεί στην άρση της 
διαλυτικής αίρεσης της ως άνω πώλησης και προ της κα¬ 
ταβολής του τιμήματος υπό τον όρο ότι θα δεσμευτεί ο 

Δήμος Πάρου δια του αυτού συμβολαίου ότι θα ολοκλη¬ 
ρώσει όλες τις απαιτούμενες ενέργειες για την λήψη του 
δανείου και την καταβολή του προϊόντος του απ' ευθείας 
στον ΕΟΤ εντός της ως άνω προθεσμίας των τριών μηνών, 
τούτου βεβαιουμένου δι' εγγράφου του Ταμείου Παρακα¬ 
ταθηκών και δανείων. 

δ) Επίσης βαρύνουν τον αγοραστή και οι οποιοσδήπο¬ 
τε δαπάνες (φόροι, τέλη, δικαιώματα υπέρ του Δημοσίου 
και υπέρ οποιουδήποτε τρίτου) αναστροφής της πώλη¬ 
σης συνεπεία της διαλυτικής αιρέσεως καθώς και οι δα¬ 
πάνες παραίτησης από την διαλυτική αίρεση για την κα¬ 
ταβολή του τιμήματος στον ΕΟΤ. 

ε) Πριν από την πώληση του Ξενία Πάρου στον ομώνυ¬ 
μο Δήμο ο ΕΟΤ θα έχει αποβάλει τον πρώην μισθωτή από 
το ακίνητο καταργουμένου του σχετικού όρου της 
υπ'αριθμ.215/19/30.7.99 απόφασης του ΔΣ/ΕΟΤ περί δια¬ 
δοχής του αγοραστού Δήμου στην υφιστάμενη εκκρεμο¬ 
δικία μεταξύ ΕΟΤ και πρώην εκμισθωτή του ακινήτου. 

Β. Κατά τα λοιπά ισχύουν οι όροι της υπ'αριθμ. 
215/19/30.7.99 απόφαση του ΔΣ/ΕΟΤ η οποία είχε εγκρι- 
θεί από την υπ'αριθμ. Τ/4775/14.12.99 Κ.Υ.Α., που δεν 
τροποποιούνται με την παρούσα και θα ισχύσουν ως 
έχουν. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 10 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 


Αριθ. Γ2/1002 (6) 

Σχολεία Εφαρμογής Πειραματικών Προγραμμάτων στην 
Εκπαίδευση. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Την Υ.Α. με Αριθμ. Πρωτ. Γ2/652/15-2-1999 (ΦΕΚ 
Αρ.164/ 26-2-1999 τεύχος β’) με θέμα «Σχολεία Εφαρμο¬ 
γής Πειραματικών Προγραμμάτων στην Εκπαίδευση» 
(ΣΕΠΠΕ) 

2. Την ανάγκη παράτασης των πειραματικών προγραμ¬ 
μάτων κατά το σχολικό έτος 1999-2000 

3. Την ανάγκη ένταξης και νέων πειραματικών προ¬ 
γραμμάτων στα ΣΕΠΠΕ. 

4. Το γεγονός ότι δεν προκαλείται πρόσθετη δαπάνη για 
το δημόσιο πέραν αυτής που προβλέπεται από την με 
αριθμ. πρωτοκ. Κ.Α 748 / 9-3-1998 Κ.Υ.Α. με θέμα «Ανά¬ 
θεση εκτέλεσης έργων της ενέργειας 1.1 .α Προγράμμα¬ 
τα - Βιβλία που χρηματοδοτούνται από το Κ.Π.Σ.», Απο¬ 
φασίζουμε: 

α) Την παράταση της λειτουργίας των «Σχολείων Εφαρ¬ 
μογής Πειραματικών Προγραμμάτων στην Εκπαίδευση» 
στην Πρωτοβάθμια και Δευτεροβάθμια Εκπαίδευση της 
χώρας, στα πλαίσια της εφαρμογής του έργου των ΣΕΠ¬ 
ΠΕ που εκτελείται από το Παιδαγωγικό Ινστιτούτο (Ενέρ¬ 
γεια 1.1 ατού ΕΠΕΑΕΚ) σε συνεργασία με τις Διευθύνσεις 
Σπουδών Πρωτοβάθμιας και Δευτεροβάθμιας Εκπαίδευ¬ 
σης του ΥΠΕΠΘ, όπως αυτά αναφέρονται στην Υ.Α. με 
Αριθμ. Πρωτ. Γ2/652/15-2-1999 (ΦΕΚ Αρ.164/26-2-1999 
τεύχος β’). 


β) Την ένταξη στα ΣΕΠΠΕ και νέων πειραματικών προ¬ 
γραμμάτων, τα οποία εντάσσονται στα αναλυτικά και 
ωρολόγια προγράμματα των σχολείων της Πρωτοβάθ¬ 
μιας και Δευτεροβάθμιας Εκπαίδευσης, που λειτουργούν 
ως «Σχολεία Εφαρμογής Πειραματικών Προγραμμάτων 
στην Εκπαίδευση». Ειδικότερα για το σχολικό έτος 1999- 
2000 ισχύουν τα εξής: 

Γενικές Διατάξεις 

α) Σε κάθε σχολείο που θα λειτουργήσει ως ΣΕΠΠΕ 
μπορούν να πραγματοποιηθούν περισσότερα από ένα 
πειραματικά προγράμματα σε διαφορετικές γνωστικές 
περιοχές του Αναλυτικού προγράμματος. 

β) Για τη διδασκαλία καθενός από τα παραπάνω γνω¬ 
στικά αντικείμενα θα διατίθενται έως τρεις (3) ώρες την 
εβδομάδα, εκτός ωραρίου διδασκαλίας, ανάλογα με τις 
ανάγκες του πειραματικού προγράμματος και τις δυνα¬ 
τότητες της συγκεκριμένης σχολικής μονάδας. 

γ) Η διαδικασία της οικονομικής διαχείρισης των πειρα¬ 
ματικών προγραμμάτων από τα σχολεία θα γίνεται σύμ¬ 
φωνα με τις διατάξεις που προβλέπονται από τον Ειδικό 
Λογαριασμό Έρευνας του Παιδαγωγικού Ινστιτούτου, 
από τον οποίο καλύπτονται όλες οι δαπάνες της υλοποίη¬ 
σης του έργου των ΣΕΠΠΕ. 

Άρθρο 1 

Δημοτικά Σχολεία 

Α. Επιτρέπεται η πιλοτική εφαρμογή της διδασκαλίας 
των ακόλουθων πειραματικών προγραμμάτων στο προ¬ 
γραμμάτων δύο τελευταίων τάξεων (Ε’ και Στ’) των δημο¬ 
τικών σχολείων που θα λειτουργήσουν ως ΣΕΠΠΕ το σχο¬ 
λικό έτος 1999-2000: 

1. Ελλάδα, Βαλκάνια, Ευρώπη - Λαοί και πολιτισμός 

2. Ευρωπαϊκή Ένωση 

3. Εποικοδομητική προσέγγιση στη διδασκαλία της ενό¬ 
τητας «Τα υλικά σώματα, τα φαινόμενα και η σωματιδιακή 
δομή της ύλης» στην Ε’ Δημοτικού 

4. Μαθηματικά: Διερεύνηση με εργαλεία για τα κλάσμα¬ 
τα και τις αναλογίες 

5. Περιβαλλοντική Εκπαίδευση: Νερό - Ζω με αυτό δε ζω 
χωρίς αυτό 

6. Αθλητική Αγωγή και Υγεία 

7. Πειραματικό πρόγραμμα διδασκαλίας της τοπικής 
ιστορίας στην Α/θμια Εκπ/ση 

8. Πειραματικό Πρόγραμμα Τοπικής ιστορίας της Κέρ¬ 
κυρας 

9. Σχεδιασμός των δράσεων της σχολικής μονάδας - 
Βελτίωση του εκπαιδευτικού έργου 

10. Εισαγωγή της Ολυμπιακής και Αθλητικής Παιδείας 
στα σχολεία 

11. Πειραματική διδασκαλία της ιστορίας της Θεσσα¬ 
λονίκης στα δημοτικά σχολεία της πόλης 

12. Σχεδιασμός, εφαρμογή και αξιολόγηση καινοτομι- 
κών εκπαιδευτικών προγραμμάτων σε επιλεγμένα θέματα 
στη διδακτική των ΦΈ. (Ηλεκτρισμός, ρύπανση, ανθρώπι¬ 
νο σώμα) στο Δημοτικό Σχολείο 

13. Ένταξη νέων τεχνολογιών (Πληροφορικής) στην 
Α/θμια Εκπ/ση και αξιοποίηση των δυνατοτήτων του Η/Υ 
με την άμεση εμπλοκή του στην εκπαιδευτική διαδικασία. 

14. Περιβαλλοντική Εκπαίδευση: Η ενέργεια στη ζωή 
μας 

15. Βυζαντινός πολιτισμός - Διαρκής παρουσία - Εκπαι- 

δευτικές δυνατότητες στη Βυζαντινή τέχνη. Πειραματικό 
πρόγραμμα διδασκαλίας στην Α/θμια και Β/θμια Εκπ/ση 

16. Πειραματικό πρόγραμμα εισαγωγής της τοπικής 
ιστορίας στα σχολεία του Ν.Μαγνησίας 

17. Πειραματικό πρόγραμμα Εσωτερικής Αξιολόγησης 
και Προγραμματισμού του Εκπαιδευτικού έργου στη Σχο¬ 
λική μονάδα 

18. Διδακτική της Αισθητικής Αγωγής στην Στ'Δημοτι- 
κού; Γη νερό αέρας φωτιά 

19. Αδελφοποίηση σχολικών τάξεων από διαφορετικά 
κοινωνικά, εθνικά και γλωσσικά περιβάλλοντα: ένα εναλ¬ 
λακτικό μοντέλο στη διδασκαλία ξένων γλωσσών 

20. Διδασκαλία της Μελοποιημένης ποίησης. 

21. Διδασκαλία της επικοινωνιακής χρήσης της γλώσ¬ 
σας. Καινοτομικές παρεμβάσεις στο γλωσσικό μάθημα 
στοΔ.Σ. 

22. Σύγχρονες προσεγγίσεις των γλωσσικών μαθημά¬ 
των με τη μέθοδο της συνεργατικής μάθησης και τη χρή¬ 
ση εξειδικευμένων προγραμμάτων σε Η/Υ 

23. Οργάνωση και εφαρμογή προγράμματος «Αγωγής 
Υγείας» στην Α/θμια και Β/θμια εκπ/ση 

24. Πειραματικό Πρόγραμμα Μελέτης τοπικού περιβάλ¬ 
λοντος του νόμου Σάμου. 

25. Παραγωγή και χρήση ενός φάσματος διδακτικών 
στρατηγικών σε γνωστικές περιοχές του Προγράμματος 
Σπουδών του Δημοτικού Σχολείου (Ε’ και Στ’) 

26. Η διοίκηση των σχολικών μονάδων σε φάσεις εκπαι¬ 
δευτικών αλλαγών 

27. Εισαγωγή της Τεχνολογίας στην Ε’ και ΣΤ’ τάξη του 
Δημοτικού Σχολείου 

28. Ολοήμερο Σχολείο 

ΕΙΔΙΚΑ ΣΧΟΛΕΙΑ 

1. Διδασκαλία της Ελληνικής νοηματικής γλώσσας σαν 
πρώτη γλώσσα και εξατομικευμένο εκπαιδευτικό πρό¬ 
γραμμα για κωφά παιδιά (Νόημα στην εκπαίδευση) 

2. Εφαρμογή προγράμματος υγείας σε παιδιά με νοητι- 
κή στέρηση 

Άρθρο 2 
Γ υμνάσια 

Α. Επιτρέπεται η πιλοτική εφαρμογή των ακόλουθων 
πειραματικών προγραμμάτων στο πρόγραμμα των Γυ- 
μνασίων που θα λειτουργήσουν ως ΣΕΠΠΕ το σχολικό 
έτος 1999-2000: 

1. Περιβαλλοντική Εκπαίδευση: Γνωρίζω τον κόσμο γύ¬ 
ρω μου 

2. Σχολικές αίθουσες: τοίχοι που μας χωρίζουν ή γεφύ- 
ρια που μας ενώνουν; 

3. Ελλάδα Βαλκάνια Ευρώπη: Λαοί και πολιτισμός 

4. ΦΙΛΟΞΕΝΙΑ Συνεργαζόμενα σχολεία κατά του ρατσι¬ 
σμού και υπέρ των ανθρωπίνων δικαιωμάτων 

5. Ευρωπαϊκή ένωση 

6. Εξ αποστάσεως υποστήριξη της διδασκαλίας των 
Μαθηματικών μέσω δικτύων και εργαλείωντης Πληροφο¬ 
ρικής - (ΔΙΔΩ) 

7. Πειραματικές διδασκαλίες στο μάθημα των Μαθημα¬ 
τικών της Γ’ Γυμνασίου με στόχο την καλύτερη παρακο¬ 
λούθηση των Μαθηματικών της Α’ Λυκείου 

8. Διδακτική Μαθηματικών: Επίλυση προβλήματος - 
Ανοικτά προβλήματα 

9. Πιλοτική εφαρμογή του διδακτικού πακέτου της Φυ¬ 
σικής στη Β' Γ υμνασίου 


10. Εισαγωγή καινοτομικών ομαδικών πειραματικών 
δραστηριοτήτων στα μαθήματα των Φ.Ε. της Γ’ Γ υμνασί¬ 
ου 

11. Αθλητική Αγωγή και Υγεία 

12. Εφαρμογή της τηλεματικής στα σχολεία 

13. Πειραματικό Πρόγραμμα Αξιολόγησης της Ποιότη¬ 
τας στην Εκπαίδευση 

14. Επίλυση συγκρούσεων και ανθρώπινα δικαιώματα 
στο σχολείο: Μια συνολική προσέγγιση με τη συνεργασία 
κοινωνικών και τοπικών φορέων 

15. Σχεδιασμός των δράσεων της σχολικής μονάδας - 
Βελτίωση του εκπαιδευτικού έργου 

16. Πειραματική εφαρμογή νέων εκπαιδευτικών πρακτι¬ 
κών στον τομέα της Πληροφορικής (ΑΡΙΣΤΟΤΕΛΗΣ) 

17. Οικιακή Οικονομία: Ισορροπημένη διατροφή - Ενη¬ 
μέρωση, δράση, αξιολόγηση 

18. Διδασκαλία τηςΧημείας στη Β’ Γ υμνασίου με κέντρο 
το σχολικό εργαστήριο 

19. Εισαγωγή στις Φ.Ε. (Φυσική - Χημεία) - Α’ Γυμνασίου 

20. Προστασία του περιβάλλοντος - Βασικές αρχές 
εξοικονόμησης ενέργειας και Ανανεώσιμων Πηγών Ενέρ¬ 
γειας 

21. Περιβαλλοντική Εκπαίδευση: Η ενέργεια στη ζωή 
μας. 

22. Γη - νερό - αέρας: διεπιστημονικό αναλυτικό πρό¬ 
γραμμα περιβαλλοντικής εκπαίδευσης για το Γυμνάσιο 

23. Βυζαντινός πολιτισμός - Διαρκής παρουσία - Εκπαι¬ 
δευτικές δυνατότητες στη Βυζαντινή τέχνη. Πειραματικό 
πρόγραμμα διδασκαλίας στην Α/θμια και Β/θμια Εκπ/ση 

24. Διακλαδική/ Διεπιστημονική προσέγγιση του Αρχαί¬ 
ου Ελληνικού κόσμου και πολιτισμού 

25. Διδακτική της Τοπικής Ιστορίας: Μελετώ τον τόπο 
μου καταλαβαίνω τον κόσμο 

26. Πειραματικό πρόγραμμα εισαγωγής της τοπικής 
ιστορίας στα σχολεία του Ν. Μαγνησίας 

27. Εσωτερική Αξιολόγηση και Προγραμματισμός εκ¬ 
παιδευτικού έργου 

28. Διαμόρφωση, εξοπλισμός, οργάνωση και λειτουρ¬ 
γία ειδικής αίθουσας εργαστηρίου ξένων γλωσσών (Γαλ- 
λικά, Αγγλικά, Γερμανικά), βασισμένου στις εφαρμογές 
περί πολύ μέσων και εκπαιδευτικού υλικού σύγχρονου και 
ελκυστικού χαρακτήρα. 

29. Μαθηματικά με χρήση πολυμέσων. 

30. Οργάνωση και εφαρμογή προγράμματος «Αγωγής 
Υγείας» στην Α/θμια και Β/θμια εκπ/ση 

31. Πειραματικό Πρόγραμμα διδακτικής της Τοπικής 
Ιστορίας της Κέρκυρας 

32. Μαθηματικά: Διερεύνηση με εργαλεία για τα κλά¬ 
σματα και τις αναλογίες 

33. «Ιστός Μάθησης: Διευρυμένο Σύστημα Περιβαλλο¬ 
ντικής Αγωγής βασισμένο σε δίκτυα» (ΙΠΠΟΔΑΜΟΣ) 

34. Αναδιάταξη του σχολικού χώρου στο Γ υμνάσιο 

35. Μετάφραση-προσαρμογή καιπαραγωγή Κλασικών 
Έργων των μαθηματικών 

36. Πειραματική Εφαρμογή εποπτικού υλικού για τη δι¬ 
δασκαλία της Βιολογίας στην Α’ Τάξη του Γ υμνασίου. 

37. Η νέα μεθοδολογική προσέγγιση της Χημείας στη Γ 
Γ υμνασίου με μοχλό το νέο διδακτικό υλικό. 

Άρθρο 3 
Λύκεια 

Α. Επιτρέπεται η πιλοτική εφαρμογή των ακόλουθων 

πειραματικών προγραμμάτων στο πρόγραμμα των Λυκεί¬ 
ων που θα λειτουργήσουν ως ΣΕΠΠΕ το σχολικό έτος 
1999-2000: 

1. Σχολικές αίθουσες: τοίχοι που μας χωρίζουν ή γεφύ- 
ρια που μας ενώνουν; 

2. Διδασκαλία πειραμάτων Χημείας 

3. Εθνικό ρομποτικό τηλεσκόπιο Μέσης Εκπ/σης "ΕΥ- 
ΔΟΞΟΣ": Πρώιμη εξοικείωση και παρώθηση μαθητών 
προς τους στόχους και μεθόδους των Θετικών Επιστη¬ 
μών διαμέσου της ελκυστικότητας της Αστρονομίας. Δη¬ 
μιουργία Πανελλαδικού εργαστηρίου διεξαγωγής καινο- 
τόμων εκπαιδευτικών πειραμάτων με λήψη και διαδικτυα- 
κή διάθεση αστρονομικών εικόνων. 

4. Εισαγωγή της πειραματικής ερευνητικής διαδικασίας 
στο Λύκειο. Μεθοδολογία ανάλυσης Πειραματικών δεδο¬ 
μένων και αναγωγή τους σε θεμελιώδεις Φυσ. έννοιες και 
Νόμους. 

5. Διδασκαλία Μαθηματικών με λύση προβλήματος 

6. Πειραματισμός σε γνωστικές περιοχές του Αναλυτι¬ 
κού Προγράμματος του Λυκείου με νέες τεχνολογίες 

7. Εφαρμογή της τηλεματικής στα σχολεία 

8. Επίλυση συγκρούσεων και ανθρώπινα δικαιώματα 
στο σχολείο: Μια συνολική προσέγγιση με τη συνεργασία 
κοινωνικών και τοπικών φορέων 

9. Πειραματική εφαρμογή διδακτικών μεθόδων και επο¬ 
πτικών μέσων για την υποστήριξη του γνωστικού αντικει¬ 
μένου: Διαχείριση Φυσικών Πόρων 

10. ΚΡΙΤΙΑΣ: Σύστημα αξιολόγησης μαθητών μέσω Η/Υ 

11. Διδακτικοί πειραματισμοί στις καινοτόμες διδακτι¬ 
κές προσεγγίσεις που προτείνονται από τα προγράμματα 
σπουδώνγιατη Φυσική Λυκείου - Ανάδραση: Αξιολόγηση, 
επαναπροσδιορισμός και βελτίωση των διδακτικών προ¬ 
σεγγίσεων. 

12. Μιανέα διδακτική προσέγγιση για τη διδασκαλίατης 
Οργανικής Χημείας στο Ενιαίο Λύκειο 

13. Διακλαδική/ Διεπιστημονική προσέγγιση του Αρχαί¬ 
ου Ελληνικού πολιτισμού 

14. Διαμόρφωση, εξοπλισμός, οργάνωση και λειτουρ¬ 
γία ειδικής αίθουσας- εργαστηρίου ξένων γλωσσών (Γαλ- 
λικά, Αγγλικά, Γερμανικά), βασισμένου στις εφαρμογές 
περί πολυμέσων και εκπαιδευτικού υλικού σύγχρονου και 
ελκυστικού χαρακτήρα. 

15. Τα Μαθηματικά της Α’ Λυκείου με συμβολικές μεθό¬ 
δους 

16. Προστασία του Περιβάλλοντος - Βασικές αρχές 
εξοικονόμησης ενέργειας και ανανεώσιμων πηγών ενέρ¬ 
γειας 

17. Βυζαντινός πολιτισμός - Διαρκής παρουσία - Εκπαι¬ 
δευτικές δυνατότητες στη Βυζαντινή τέχνη. Πειραματικό 
πρόγραμμα διδασκαλίας στην Α/θμια και Β/θμια Εκπ/ση 

18. Νέα διδακτική προσέγγιση του μαθήματος "Αυτομα¬ 
τισμοί" με χρήση πολυμέσων και εικονικού εργαστηρίου 

19. Δημιουργία πλαισίου για τη δυναμική διαμόρφωση 
του μαθήματος του Αυτοματισμού με τη χρήση σύγχρο¬ 
νων πληροφοριακών εργαλείων -ΠΛΑΤΩΝ 

20. Εσωτερική Αξιολόγηση και Προγραμματισμός εκ¬ 
παιδευτικού έργου 

21. Αναδιάταξη Σχολικού χώρου στο Λύκειο 

22. Καινοτόμος υποστήριξη του Εκπαιδευτικού Έργου 
στο μάθημα της Τεχνολογίας στην Α'Λυκείου. 

Η ισχύς της παρούσας αρχίζει την 1η Σεπτεμβρίου 
1999. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 9 Μαρτίου 2000 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


Αριθ. Γ2β/1098 (7) 

Μεταβίβαση Κρατικών Παιδικών Σταθμών στο Δήμο 
Ηρακλειδών - Ν. Δωδεκανήσου. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν.2218/94 (ΦΕΚ90 
Α’) «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α’) «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 
(ΦΕΚ154/Α/) όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97 (ΦΕΚ 38/Α/) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού. 

5. Τις διατάξεις του Π.Δ. 138/1992 (ΦΕΚ68/Α’) «Οργανι¬ 
σμός του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

6. Την με αριθ.5803/13.11.98 (ΦΕΚ 1178/13.11.98) κοινή 
απόφαση του Πρωθυπουργού και του Υπουργού Υγείας 
και Πρόνοιας με θέμα «Ανάθεση αρμοδιοτήτων στους 
Υφυπουργούς Υγείας και Πρόνοιας Νικ. Φαρμάκη και Θε¬ 
όδωρο Κοτσώνη.». 

7. Την με αριθ. 290/15-12-99 απόφαση του Δημοτικού ή 
του Δήμου Ηρακλειδών - Ν. Δωδ/σου, αποφασίζουμε: 

Μεταβιβάζουμε: 

Στο Δήμο Ηρακλειδών - Ν. Δωδ/σου: 

Τον Κρατικό Παιδικό Σταθμό Αντιμάχειας - Κω- 
Π.Δ.432/84, (ΦΕΚ.154Α”). 

Τον Κρατικό Παιδικό Σταθμό Κεφάλου-Κω-Π.Δ.559/82 
(ΦΕΚ.98 Α’). 

που λειτουργούν με τις διατάξεις του Α.Ν. 2-11-35 (ΦΕΚ 
527 Α’). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν.2503/97 (ΦΕΚ 107 Α’). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2000 

Ο ΥΦΥΠΟΥΡΓΟΣ 

Θ.ΚΟΤΣΩΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ.7014 (8) 

Σύσταση αμιγούς επιχείρησης στο δήμο Αρέθουσαςτου 
Νομού Θεσσαλονίκης με την επωνυμία: «Δημοτική 
Επιχείρηση Τοπικής Ανάπτυξης Δήμου Αρέθουσας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις : α) Των άρθρων 277 παραγρ.3 και 315 
του Δημοτικού και Κοινοτικού Κώδικα (Π.Δ 410/1995), β) 
του άρθρου 27 του Ν. 2081/1985 με το οποίο προστίθε¬ 
ται το άρθρο 29Α στο Ν. 1558/1985 "Κυβέρνηση και Κυ¬ 
βερνητικά Οργανα", γ) των άρθρων 6 παραγρ 10και7πα- 
ραγρ. 1 του Ν. 2.503/1997 «Διοίκηση, οργάνωση, στελέ- 
χωση της Περιφέρειας,ρύθμιση θεμάτων για την τοπική 
αυτοδιοίκηση και άλλες διατάξεις» και 4) της παραγρ. 4 
του άρθρου 16 του Ν. 2.539/1997 «Συγκρότηση Πρωτο¬ 
βάθμιας Τοπικής Αυτοδιοίκησης». 

2. Την απόφαση του Υπουργού Εσωτερικών 25027 
/1984 (ΦΕΚ 244 τ.Β) "Καθορισμός αναγκαίων λεπτομε¬ 
ρειών για την εφαρμογή των διατάξεων των άρθρων 205 
έως 213τουΝ.1065/1980)." 

3. Την 2/2000 απόφαση του δημοτικού συμβουλίου Αρέ¬ 
θουσας, για τη σύσταση της αμιγούς επιχείρησης. 

4. Τη σχετική, για τη σύσταση της επιχείρησης οικονο¬ 
μοτεχνική μελέτη, αποφασίζουμε: 

Συστήνουμε στο δήμο Αρέθουσας του Νομού Θεσσα¬ 
λονίκης αμιγή επιχείρηση με την επωνυμία: «ΔΗΜΟΤΙΚΗ 
ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΔΗΜΟΥ ΑΡΕ¬ 
ΘΟΥΣΑΣ (Δ.Ε.Τ.Α.Δ.Α)», ως ίδιο νομικό πρόσωπο ιδιωτι¬ 
κού δικαίου, το οποίο διέπεται από τις σχετικές διατάξεις 
του Δημοτικού και Κοινοτικού Κώδικα. 

Σκοπός της επιχείρησης είναι: 

I. ΥΠΟΒΟΗΘΗΣΗ ΤΟΥ ΠΡΟΓΡΑΜΜΑΤΙΣΜΟΥ ΑΝΑΠΤΥ¬ 
ΞΗΣ ΤΗΣ ΠΕΡΙΟΧΗΣ. 

• Προώθηση συνεργασίας των φορέων του δημοσίου, 
του ιδιωτικού τομέα για την ανάπτυξη κοινών στόχων της 
περιοχής. 

• Ενίσχυση της διαδημοτικής συνεργασίας και των μη¬ 
χανισμών τοπικού προγραμματισμού. 

• Συνεργασία των βαθμιδών δημοκρατικού προγραμ¬ 
ματισμού για τον ορθολογικό σχεδίασμά Περιφερειακών, 
Νομαρχιακών,Τοπικών και Ειδικών Προγραμμάτων. 

• Προώθηση κοινών δράσεων με φορείς των χωρώντης 
Ε.Ε 

II. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΠΤΥΞΗ ΤΗΣ ΠΕΡΙΟΧΗΣ ΜΕΣΩ ΤΗΣ ΠΛΗΡΟΦΟΡΗΣΗΣ-ΚΙ- 
ΝΗΤΟΠΟΙΗΣΗΣ-ΑΞΙΟΠΟΙΗΣΗΣ ΤΟΥ ΑΝΘΡΩΠΙΝΟΥ ΔΥ¬ 
ΝΑΜΙΚΟΥ 

• Βελτίωση της πληροφόρησης-ενημέρωσης των φο¬ 
ρέων και των πολιτών. 

• Ενημέρωση για τους νέους θεσμούς. 

• Στήρηξη ενεργειών για τη δημιουργία μόνιμων διαύ¬ 
λων επικοινωνίας και πληροφόρησης. 

• Ανάπτυξη ανθρωπίνων σχέσεων. 

III. ΔΗΜΙΟΥΡΓΙΑ ΤΩΝ ΠΡΟΫΠΟΘΕΣΕΩΝ ΓΙΑ ΤΗΝ ΑΝΑ¬ 
ΛΗΨΗ-ΥΛΟΠΟΙΗΣΗ ΝΕΩΝ ΠΑΡΑΓΩΓΙΚΩΝ ΠΡΩΤΟΒΟΥ¬ 
ΛΙΩΝ ΣΤΗΝ ΠΕΡΙΟΧΗ 

• Σύνταξη μελετών για την ανάπτυξη επιχειρήσεων της 
περιοχής και την αξιοποίηση πλουτοπαραγωγικών πό¬ 
ρων. 


• Υποβοήθηση τηςτ.α, των συνεταιρισμών και των ιδιω¬ 
τών στην επιλογή επενδύσεων, στο σχεδίασμά και την 
υλοποίηση των επενδύσεων και στην οργάνωση και στε- 
λέχωση των μονάδων. 

IV. ΜΕΡΙΜΝΑ ΓΙΑ ΤΗ ΒΕΛΤΙΩΣΗ ΤΗΣ ΑΠΟΤΕΛΕΣΜΑΤΙ- 
ΚΟΤΗΤΑΣ ΤΩΝ ΠΑΡΑΓΩΓΙΚΩΝ ΜΟΝΑΔΩΝ ΚΑΙ ΤΩΝ 
ΑΝΑΠΤΥΞΙΑΚΩΝ ΦΟΡΕΩΝ ΤΗΣ ΠΕΡΙΟΧΗΣ. 

• Υποβοήθηση για τη βελτίωση και τον εκσυγχρονισμό 
της εσωτερικής οργάνωσης και διοίκησης των επιχειρή¬ 
σεων. 

• Υποβοήθηση για βελτίωση της επιχειρηματικής δρά¬ 
σης και την εισαγωγή καινοτόμων μεθόδων παραγωγής. 

• Υποβοήθηση για την εξεύρεση χρηματοδοτικών πό¬ 
ρων. 

• Διερεύνηση δυνατοτήτων εισαγωγής καινοτομικών 
μεθόδων προώθησης της τοπικής παραγωγής. 

V. ΕΝΙΣΧΥΣΗ ΤΩΝ ΑΝΑΠΤΥΞΙΑΚΩΝ ΠΡΩΤΟΒΟΥΛΙΩΝ 
ΠΟΥ ΕΞΑΣΦΑΛΙΖΟΥΝ ΤΗΝ ΠΡΟΣΤΑΣΙΑ ΤΟΥ ΠΕΡΙΒΑΛ¬ 
ΛΟΝΤΟΣ. 

• Υποβοήθηση των φορέων στην εκπόνηση σχεδίων 
διαχείρησηςτου περιβάλλοντος. 

• Εκτέλεση μελετών και εκτέλεση έργων υποδομής 

• Μέριμνα για τον προγραμματισμό, μελέτης και εκτέ¬ 
λεση έργων για τις χρήσεις γής καιτηνοριοθέτηση ζωνών 
προστασίας περιβάλλοντος. Προώθηση συνεργασίας με 
τους αρμόδιους οργανισμούς και υπηρεσίες για τη θε¬ 
σμοθέτηση των προτάσεων. 

• Μέριμνα για την τήρηση των προδιαγραφών προστα¬ 
σίας περιβάλλοντος κατά την υλοποίηση κάθε είδους 
δραστηριότητας στην περιοχή. 

• Εκτέλεση τεχνικών έργων για την προστασία του πε¬ 
ριβάλλοντος. 

VI. ΕΝΙΣΧΥΣΗ ΔΡΑΣΤΗΡΙΟΤΗΤΩΝ ΚΟΙΝΩΝΙΚΗΣ ΚΑΙ 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΤΗΣ ΠΕΡΙΟΧΗΣ 

• Υποβοήθηση στο σχεδίασμά έργων βελτίωσης της 
κοινωνικο-πολιτιστικής υποδομής. 

• Υποβοήθηση στην ανάπτυξη και προώθηση πολιτιστι¬ 
κών θεσμών. 

• Σχεδιασμός και υλοποίηση προγραμμάτων για τη δια¬ 
τήρηση και ενίσχυση της πολιτιστικής ταυτότητας της πε¬ 
ριοχής. 

• Μέριμνα για τη διατήρηση της πολιτιστικής και αρχι¬ 
τεκτονικής κληρονομιάς. 

VII. ΕΝΙΣΧΥΣΗ ΤΩΝ ΠΡΩΤΟΒΟΥΛΙΩΝ ΓΙΑ ΤΗΝ ΑΝΑ¬ 
ΠΤΥΞΗ ΕΙΔΙΚΩΝ ΜΟΡΦΩΝ ΤΟΥΡΙΣΜΟΥ (ΟΙΚΟΤΟΥ- 
ΡΙΣΜΟΥ-ΑΓΡΟΤΟΥΡΙΣΜΟΥ) 

• Υποβοήθηση στο σχεδίασμά και δημιουργία της απα¬ 
ραίτητης υποδομής για την προσέγγιση του φυσικού, 
ιστορικού και πολιτιστικού περιβάλλοντος. 

• Ενίσχυση της παραδοσιακής βιοτεχνίας - οικοτε¬ 
χνίας. 

• Υποβοήθηση στο σχεδίασμά και υλοποίηση της απα¬ 
ραίτητης υποδομής φιλοξενίας και εστίασης επισκεπτών. 

• Καταγραφή και παρουσίαση στους επισκέπτες όλων 
εκείνων των στοιχείων του φυσικού και ανθρωπογενούς 
περιβάλλοντος ιδιαίτερου ενδιαφέροντος. 

Η επιχείρηση διοικείται από 7μελές διοικητικό συμβού¬ 
λιο, που τα μέλη του ορίζονται μαζί με τους αναπληρωτές 
από το δημοτικό συμβούλιο,ως εξής: 

• Τέσσερις (4) αιρετοί εκπρόσωποι του δήμου. 

• Ένας (1) εκπρόσωπος του Γ.Π.ΣΞηροποτάμου. 

• Δύο (2) δημότες ή κάτοικοι του δήμου που διαθέτουν 
πείρα ή γνώσεις σχετικές με το αντικείμενο της επιχείρη¬ 
σης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι εργαζόμενους. 

Από τους αιρετούς εκπροσώπους του δήμου Αρέθου- 
σας, ο ένας προέρχεται από τη μειοψηφία 

Η διάρκεια της επιχείρησης είναι 40 χρόνια από τη δη¬ 
μοσίευση της απόφασης αυτής στην Εφημερίδα της Κυ- 
βερνήσεως. 

Έδρατης επιχείρησης είναι ο δήμος Αρέθουσαςτου νο¬ 
μού Θεσσαλονίκης. 

Το κεφάλαιο που διαθέτει ο δήμος Αρέθουσας ανέρχε¬ 
ται στο ύψος των 6.000.000 δρχ ,δηλ: 

Μετρητά 6.000.000 δρχ. 

Πόροι της επιχείρησης είναι: 

Τα έσοδα από την άσκηση της δραστηριότητάς της, οι 
πρόσοδοι από την περιουσία της, οι εθνικές ή οι κοινοτι¬ 
κές επιχορηγήσεις, οι δωρεές, τα κληροδοτήματα, τα 
κέρδη από τη συμμετοχή της σε άλλους φορείς και κάθε 
άλλο νόμιμο έσοδο. 

Η επιχείρηση διαλύεται: α) με απόφαση του δημοτικού 
συμβουλίου, με απόλυτη πλειοψηφία των μελών του, β) 
όταν λήξει χωρίς να παραταθεί η διάρκειά της καιγ) σε πε¬ 
ρίπτωση πτώχευσής της. 

Τη διάλυση της επιχείρησης ακολουθεί η εκκαθάριση . 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το δημοτικό 
συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις ,εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο δήμο Αρέθουσας. 

Η συγκρότηση , η λειτουργία και οι αρμοδιότητες των 
οργάνων διοίκησης,η οργάνωση ,η λειτουργία , η διαχεί¬ 
ριση και εποπτείατης επιχείρησης,διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Δημοτικού και Κοινοτικού Κώδικα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Αρέθου¬ 
σας, για το τρέχον έτος, ύψους 6.000.000 δρχ. Για την 
αντιμετώπιση της δαπάνης αυτής έχει εγγράφει ισόποση 
πίστωση στο Κ.Α 2/211 ,θβτου προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Μαρτίου 2000 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Αριθ. 3932 (9) 

Κατάργηση του δημοτικού νομικού προσώπου με την 
επωνυμία «Πολιτιστικός Αθλητικός Οργανισμός» στο 
δήμο Αγίου Παύλου του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2.Τις διατάξεις της παρ. 6του άρθρου 10 Ν.2503/1997. 


3. Την αριθ. 11904/1992 απόφαση του Νομάρχη Θεσ¬ 
σαλονίκης που αφορά τη σύσταση του νομικού προσώ¬ 
που με την επωνυμία «Πολιτιστικός Αθλητικός Οργανι¬ 
σμός» στο δήμο Αγίου Παύλου όπως τροποποιήθηκε με 
την αριθ. 15252/1995 απόφαση του Περιφερειακού Διευ¬ 
θυντή Θεσσαλονίκης. 

4. Την αριθ. 19/2000 απόφαση του δημοτικού συμβου¬ 
λίου Αγίου Παύλου που αφορά τη κατάργηση του ανωτέ¬ 
ρω νομικού προσώπου, αποφασίζουμε: 

Καταργούμε το δημοτικό νομικό πρόσωπο με την επω¬ 
νυμία «Πολιτιστικός Αθλητικός Οργανισμός» στο δήμο 
Αγίου Παύλου του Νομού Θεσσαλονίκης, όπως τροπο¬ 
ποιήθηκε με την αριθ. 15252/1995 απόφαση του Περιφε¬ 
ρειακού Διευθυντή Θεσσαλονίκης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του δήμου Αγίου 
Παύλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Μαρτίου 2000 

Ο Γενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Αριθ. 498 (10) 

Τροποποίηση επωνυμίας και σύνθεσης Δ.Σ. του Νομικού 
Προσώπου «Σχολική Επιτροπή ΤΕΛ-ΤΕΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/95 (Δ.Κ.Κ.) 
και του άρθρου 5 παρ 8 του Ν. 1894/90 «Για την Ακαδημία 
Αθηνών και άλλες εκ/κές διατάξεις». 

2. Την αριθμ. 5972/13-8-1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γραμματέα» αποφάσεων, εγγράφων, και άλλων πρά¬ 
ξεων στον Γ ενικό Διευθυντή, στους Προϊσταμένους Διευ¬ 
θύνσεων και Προϊσταμένους Τμημάτων και Γραφείωντων 
Υπηρεσιών της Περιφέρειας». 

3. Την αριθμ. 4921/12-7-1990 απόφαση του Νομάρχη 
Λασιθίου περί σύστασης ίδιου Νομικού Προσώπου με την 
επωνυμία «Σχολική Επιτροπή ΤΕΛ και ΤΕΣ Νεάπολης» 
όπως τροποποιήθηκε μεταγενέστερα με την 14471/7-12- 
1992 όμοια απόφαση. 

4. Την αριθμ. 313/99 απόφαση του Δ. Σ. Νεάπολης με 
την οποία τροποποιείται η επωνυμία και η σύνθεση των 
Σχολικών Επιτροπών. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, ούτε εις βάρος του οικείου ΟΤΑ, απο¬ 
φασίζουμε: 

Τροποποιούμε την αριθμ. 4921 /12-7-1990 απόφαση του 
Νομάρχη Λασιθίου περί σύστασης ίδιου Νομικού Προσώ¬ 
που με την επωνυμία «Σχολική Επιτροπή ΤΕΛ και ΤΕΣ Νε¬ 
άπολης» όπως τροποποιήθηκε μεταγενέστερα με την 
14471/7-12-1992 όμοια απόφαση ως προς την επωνυμία 
και τη σύσταση του Δ. Σ. και συγκεκριμένα : 

1. Συστήνουμε στο Νομό Λασιθίου ίδιο Νομικό πρόσω¬ 
πο με την επωνυμία «Σχολική Επιτροπή 1ου ΤΈΈ. Νεά¬ 
πολης». 

3.Το Νομικό Πρόσωπο διοικείται από πενταμελές (5) Δι¬ 
οικητικό Συμβούλιο αποτελούμενο από: 

1 .Τον εκάστοτε Δήμαρχο ή Δημοτικό Σύμβουλο οριζό¬ 
μενο από το Δήμαρχο. 

2. Το Διευθυντή το Τ.Ε.Ε. 

3. Ένα (1) Δημοτικό Σύμβουλο. 

4. Ένα (1) εκπρόσωπο του Συλλόγου γονέων - κηδεμό¬ 
νων του Τ.Ε.Ε. 

5. Ένα (1) εκπρόσωπο των μαθητών του Τ.Ε.Ε. 

Κατά τα λοιπά ισχύει η 4921/12-7-1990 απόφαση του 
Νομάρχη Λασιθίου όπωςτροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 3 Μαρτίου 2000 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

Αριθ. 498 (11) 

Τροποποίηση επωνυμίας και σύνθεσης Δ.Σ. του Νομικού 
Προσώπου «Σχολική Επιτροπή Γυμνασίου - Λυκείου 
Νεάπολης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203του Π.Δ. 410/95 (Δ.Κ.Κ.) 
και του άρθρου 5 παρ 8 του Ν. 1894/90 «Για την Ακαδημία 
Αθηνών και άλλες εκ/κές διατάξεις». 

2. Την αριθμ. 5972/13-8-1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γ ραμματέα» αποφάσεων, εγγράφων, και άλλων πρά¬ 
ξεων στον Γ ενικό Διευθυντή, στους Προϊσταμένους Διευ¬ 
θύνσεων και Προϊσταμένους Τμημάτων και Γ ραφείων των 
Υπηρεσιών της Περιφέρειας». 

3. Την αριθμ. 7919/12-7-1990 απόφαση του Νομάρχη 
Λασιθίου περί σύστασης ίδιου Νομικού Προσώπου με την 
επωνυμία «Σχολική Επιτροπή Γυμνασίου - Λυκείου Νεά¬ 


πολης» όπως τροποποιήθηκε μεταγενέστερα με την 
14469/7-12-1992 όμοια απόφαση. 

4. Την αριθμ. 313/99 απόφαση του Δ.Σ. Νεάπολης με την 
οποία τροποποιείται η επωνυμία και η σύνθεση των Σχο¬ 
λικών Επιτροπών. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, ούτε εις βάρος του οικείου ΟΤΑ, απο¬ 
φασίζουμε: 

Τροποποιούμετην αριθμ. 7919/12-7-1990 απόφαση του 
Νομάρχη Λασιθίου περί σύστασης ίδιου Νομικού Προσώ¬ 
που με την επωνυμία «Σχολική Επιτροπή Γυμνασίου - Λυ¬ 
κείου Νεάπολης» όπως τροποποιήθηκε μεταγενέστερα 
με την 14469/7-12-1992 όμοια απόφαση ως προς την επω¬ 
νυμία και τη σύσταση του Δ.Σ. και συγκεκριμένα : 

1. Συστήνουμε στο Νομό Λασιθίου ίδιο Νομικό πρόσω¬ 
πο με την επωνυμία «Σχολική Επιτροπή Γ υμνασίου -Ενιαί¬ 
ου Λυκείου Νεάπολης». 

3.Το Νομικό Πρόσωπο διοικείται από επταμελές (7) Δι¬ 
οικητικό Συμβούλιο αποτελούμενο από: 

1 .Τον εκάστοτε Δήμαρχο ή ένα Δημοτικό Σύμβουλο 
που ορίζεται από το Δήμαρχο, ως πρόεδρο. 

2. Το Διευθυντή του Γ υμνασίου. 

3. Το Διευθυντή του Ενιαίου Λυκείου. 

4. Τον εκπρόσωπο του Συλλόγου γονέων - κηδεμόνων 
του Γ υμνασίου. 

5. Τον εκπρόσωπο του Συλλόγου γονέων - κηδεμόνων 
του Ενιαίου Λυκείου. 

6. Ένα (1) εκπρόσωπο των μαθητώντου Γυμνασίου. 

7. Ένα (1) εκπρόσωπο των μαθητώντου Ενιαίου Λυκεί¬ 
ου. 

Κατά τα λοιπά ισχύει η 7919/12-7-1990 απόφαση του 
Νομάρχη Λασιθίου όπωςτροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 3 Μαρτίου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




